STGT-STA บวกคึก! ลุ้นยอดขาย “ถุงมือยาง” พุ่ง รับโอมิครอนระบาดหนัก
STGT จับมือ STA วิ่งคึก ลุ้นสถานการณ์การแพร่ระบาดเชื้อ “โอมิครอน” ผลักดันยอดขาย “ถุงมือยาง” โตทะลัก
STGT จับมือ STA วิ่งคึก ลุ้นสถานการณ์การแพร่ระบาดเชื้อ “โอมิครอน” ผลักดันยอดขาย “ถุงมือยาง” โตทะลัก
20 ธ.ค. 2564

ผู้สื่อข่าวรายงานว่า ณ เวลา 10:04 น. ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT อยู่ที่ระดับ 30.25 บาท บวก 0.75 บาท หรือ 2.54% สูงสุดที่ระดับ 30.50 บาท ต่ำสุดที่ระดับ 29.50 บาท ด้วยมูลค่าการซื้อขาย 128.87 ล้านบาท
ด้านราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ระดับ 30.50 บาท บวก 0.50 บาท หรือ 1.67% สูงสุดที่ระดับ 30.50 บาท ต่ำสุดที่ระดับ 30 บาท ด้วยมูลค่าการซื้อขาย 47.88 ล้านบาท
โดยราคาหุ้น STA และ STGT ปรับตัวขึ้นวันนี้ คาดมาจากเซนติเมนต์บวกจากการแพร่ระบาดของเชื้อไวรัสโควิด-19 สายพันธุ์โอมิครอน หลังในต่างประเทศมียอดติดเชื้อเร่งตัวขึ้น อีกทั้งในประเทศไทยมีการยืนยันพบผู้ติดเชื้อแล้ว 63 ราย ซึ่งปัจจัยดังกล่าวคาดว่าจะส่งผลบวกต่อดีมานด์ถุงมือยาง